Միանգամից շատ բան է տեղաշարժել, իսկ դա հղի է ձախողման վտանգներով։ Չի կարող հաջողության հասնել նա, ով «պատերազմ» է հայտարարել բոլորին․ հին սերնդին՝ հօգուտ երիտասարդների, ՀՀԿ-ին եւ մյուս ուժերին՝ դուրս մղելով քաղաքական դաշտից, օլիգարխներին ու կոռումպացվածներին՝ նրանց դեմ քրեական գործեր հարուցելով, հին չինովնիկներին՝ նրանց նորերով փոխարինելով, Ռուսաստանին՝ նրան անցանկալի հայտարարություններ անելով ու կադրեր նշանակելով, ինչ-որ տեղ Արեւմուտքին՝ ֆինանսական աջակցության բացակայության համար մեղադրելով, կաթողիկոսին՝ մի խումբ պայքարողների դեմ մեն-մենակ թողնելով։ Առհասարակ՝ խելացի մարդը լոկալ պատերազմներ է մղում՝ մեկում հաղթանակ տանելով, ապա երկրորդ ֆրոնտը բացելով։ Տոտալ պատերազմը տոտալ պարտության կարող է հանգեցնել։